জানা গেছে, এই উন্নতমানের ‘ফোর টায়ার’ ডাটা সেন্টারটি স্থাপনের সিদ্ধান্ত নেয়া হয়েছে ঢাকার উত্তরে কালিয়াকৈরে প্রস্তাবিত হাইকেট পার্ক এলাকায়। অথচ কালিয়াকৈরে এখনো ভবন নির্মাণসহ প্রয়োজনীয় অবকাঠামো গড়ে তোলা হয়নি। ডাটা সেন্টার পরিচালনার জন্য কোনো ব্যবস্থা এখন সেখানে নেই। এমনকি ডাটা সেন্টারের দুই দিক থেকে পাওয়ার সোর্সের মাধ্যমে পর্যাপ্ত পাওয়ারের যে ব্যবস্থা রাখা প্রয়োজন তাও সেখানে নেই।